ఈనాడు డిజిటల్, కడప : రాష్ట్ర ఉప ముఖ్యమంత్రి అంజాద్‌బాషాకు కరోనా పాజిటివ్‌ నిర్ధరణ అయినట్లు జోరుగా ప్రచారం జరుగుతోంది. సీఎం కడప జిల్లా పర్యటన నేపథ్యంలో ఇటీవల ప్రజాప్రతినిధులు, అధికారులు, పోలీసులు, ఇతరులకు కరోనా నిర్ధారణ పరీక్షలు నిర్వహించారు. ఇందులో ఉప ముఖ్యమంత్రి అంజాద్‌బాషాతోపాటు ఆయన అంగరక్షకుడికి కరోనా వచ్చినట్లు చర్చ సాగుతోంది. సీఎం మంగళవారం కడప జిల్లా పర్యటనకు వచ్చారు. ఈ సందర్భంగా స్వాగతం పలికిన వారిలో ఉపముఖ్యమంత్రి లేరు. దీంతో ప్రచారానికి బలం చేకూరినట్లైంది. ఈ విషయమై ఉపముఖ్యమంత్రి అంజాద్‌ బాషాతో ఫోన్‌లో మాట్లాడడానికి 'ఈనాడు' యత్నించగా అటువైపు నుంచి ఎలాంటి స్పందన లేదు.
కొవిడ్‌ నుంచి 21 మందికి ఉపశమనం
జిల్లా సచివాలయం, న్యూస్‌టుడే: కరోనా వైరస్‌తో చికిత్స పొందుతున్న 21 మంది సంపూర్ణ ఆరోగ్యంతో కోలుకోవడంతో వారిని జిల్లా ఫాతిమా కొవిడ్‌ ఆసుపత్రి నుంచి మంగళవారం డిశ్చార్జి చేసినట్లు జిల్లా పాలనాధికారి హరికిరణ్‌ ఒక ప్రకటనలో పేర్కొన్నారు. దీంతో ఇప్పటి వరకు 549 మందిని డిశ్చార్జి చేశామని, ఒక్కొక్కరికి రూ.2 వేలు చొప్పున ఆర్థిక సాయం అందించినట్లు పాలనాధికారి హరికిరణ్‌ ఓ ప్రకటనలో స్పష్టం చేశారు.
eenaadu disital, kadapa : rashtra upa mukhyamantri anjaadmaashaaku karona pajitive nirdharana ayinatlu jorugaa prachaaram jarugutondi. cm kadapa jilla paryatana nepathyamlo iteevala prajaapratinidhulu, adhikaarulu, poliisulu, itarulaku karona nirdhaarana pareekshalu nirvahinchaaru. indulo upa mukhyamantri anjaadhmaashaathopaatu aayana angarakshakudiki karona vachinatlu charcha saagutondi. cm mangalavaaram kadapa jilla paryatanaku vachaaru. ee sandarbhamgaa swaagatam palikina vaarilo upamukhyamantri leru. deentho prachaaraaniki balam chekurinatlaindi. ee vishayamai upamukhyamantri anjadh bashato fonelo matladadaniki 'eenaadu' yatninchagaa atuvaipu nunchi elanti spandana ledu.
kovide nunchi 21 mandiki upasamanam
jilla sachivalayam, neusetude: karona vairasnatho chikitsa pondutunna 21 mandi sampuurna aarogyamtho kolukovadamto vaarini jilla fatima kovide aasupatri nunchi mangalavaaram discharji chesinatlu jilla palanadhikari harikiran oka prakatanalo perkonnaru. deentho ippati varaku 549 mandini discharji chesamani, okkokkariki roo.2 velu choppuna aardhika saayam andinchinatlu palanadhikari harikiran oo prakatanalo spashtam chesaru.